Aleksandr Raykov
Aleksandr Vadimovich Raykov (ruscha: Александр Вадимович Райков; 9-dekabr, 1989-yil; Toshkent, Oʻzbekiston SSR, SSSR) — Oʻzbekistonlik intellektual teleshoular va musobaqalar oʻyinchisi. «Svoya igra», «Chto? Gde? Kogda?» va «Breyn-ring» musobaqalarining sport sohasi ishtirokchisi. 2010-yilning 14-noyabr kuni, 20 yoshida «CHGK»ning sport mavzusidagi musobaqasida «Nikita Mobayl Te Te» jamoasi safida jahon chempioni boʻldi va ushbu intellektual musobaqa sohasi boʻyicha U eng yosh bilimdonlar safiga kirdi. Aleksandr Raykov 1989-yilning 9-dekabr kuni Toshkent shahrida, rus oilasida tugʻilgan. Bobosi - Boris Nikolayevich Raykov rassom boʻlgan va SSSR rassomlari Ittifoqi aʼzosi hisoblangan. Aleksandr Raykov Toshkentning Mirzo Ulugʻbek tumanidagi 225-sonli maktabda tahsil olgan. M. V. Lomonosov nomidagi Moskva Davlat Universitetining Toshkentdagi filialining psixologiya fakultetini tugatgan.